[{"text_idx": "#000008", "text": "\"Peale po\u0303lengut, kui kindlustusselts hakkab su maja taastama samale vundamendile, siis saad lauda asemele tellida toad suurte klaasakendega. [\u2014] Vaevalt nad seal seltsis nii ta\u0308hena\u0308rijad on, et u\u0308tlevad: Ei-ei, tube sinna ei saa, vaid ehitame teile sinna tagasi lauda, ja\u0308nese tu\u0308hjad puurid ja kanasitased o\u0303rred paigaldame ka tagasi, ja u\u0308ldse ehitame teile ko\u0303ik samasuguse, nagu teil enne oli.\" (lk 60)"}, {"text_idx": "#000011", "text": "Aga Kasemaa kirjeldatud ha\u0308bi, na\u0308ib mulle, on midagi teistsugust. See ei ole \"appi, riidekuhjad ja pesemata no\u0303ud\" tu\u0308u\u0308pi ha\u0308bi. See on su\u0308gavam. See on nii su\u0308gav, et u\u0308hel hetkel arutleb minategelane, et a\u0308kki ta ei oleks u\u0308leu\u0308ldse gei, kui ta oleks rikkam olnud ja lapsepo\u0303lves julgenud tu\u0308drukutele la\u0308heneda. Kui ta ei oleks ha\u0308benenud oma kodu, iseennast ja oma vaesust."}, {"text_idx": "#000012", "text": "\"Mis siis, kui kutt saab teada, et ta on vaene... mis siis, kui kutt ei armasta teda siis enam ja ja\u0308tab ta maha? [\u2014] Ta ei teagi, kumb on hullem, olla gei vo\u0303i olla vaene. Kindlasti vaene! [\u2014] Seksuaalsust saab veel varjata, va\u0308hemalt vo\u0303o\u0303raste inimeste eest, aga vaesust nii kergesti ei peida.\" (lk 21)"}, {"text_idx": "#000013", "text": "To\u0303esti, vaesusega tuleb lihtsalt leppida. Pea veerand Eesti inimestest elab suhtelises vaesuses ja see arv on to\u0303usuteel.2 Kodusid, kus tapeet koorub seintelt, aknad lasevad koledasti tuult la\u0308bi ja torud on nii roostetanud, et vannivesi jookseb po\u0303randale, on Eestimaal ku\u0308ll ja veel. Nende kodude elanikel tihti ei ole lihtsalt raha, et selliste muredega tegeleda. Elada ju saab, ja\u0308relikult tuleb raha kulutada olulisematele asjadele \u2013 na\u0308iteks toidule. Muidugi elavad nad enamasti va\u0308ikestes linnades, asulates, a\u0308a\u0308remaal."}, {"text_idx": "#000014", "text": "Mulle ei meenunud oma koduha\u0308bi enne, kui Kasemaa raamatut lugesin. Vo\u0303ib-olla ei olnud ma seda kunagi isegi teadvustanud. Vo\u0303ib-olla ei osanud sellele lihtsalt nime anda."}, {"text_idx": "#000016", "text": "Kui venna ka\u0308est nu\u0308u\u0308d, aastaid hiljem, ku\u0308sisin, kas tema ma\u0308letab koduha\u0308bi, u\u0308tles ta, et ei. Pigem oli kitsas ja sellepa\u0308rast ei olnud mo\u0303tet so\u0303pru ku\u0308lla kutsuda. Mina aga ma\u0308letan va\u0308ga konkreetseid asju, mille pa\u0308rast ma ei tahtnud ku\u0308lalisi kutsuda. Kitsas oli toona ju ko\u0303igil. Aga mul oli ha\u0308bi, sest meie kodu oli kole. Meie asjad olid koledad ja vanad. Va\u0308rv oli ukselt maha koorunud, linoleum lainetas. Vannist ei saanud vett korraga a\u0308ra lasta ilma, et kogu vannitoapo\u0303rand oleks ujunud. Vanemad ra\u0308a\u0308kisid alatasa, et on vaja remonti teha, aga raha ei ole. Kui minu ja venna tuppa pandi uus tapeet, oli see a\u0308rau\u0308tlemata suur su\u0308ndmus."}, {"text_idx": "#000018", "text": "Andrus Kasemaa on va\u0308ga huvitav autor. Mul on temaga olnud u\u0308ks po\u0303gus kokkupuude, kui algaja reporterina tegin telelugu Juhan Liivi luuleauhinna ka\u0308tteandmisest ja Kasemaa selle auhinna vo\u0303itis. Sellest pa\u0308evast peale olen teinud to\u0303ena\u0308oliselt sadu ja sadu intervjuusid, kuid Kasemaa on mu ma\u0308lus kustumatu. Tema u\u0308mber oli mingi eriline fluidum, mingi imelik kuma."}, {"text_idx": "#000019", "text": "Kasemaa teiste teoste arvustusi lugedes ja\u0308a\u0308b mulje, et ta kas meeldib lugejale tohutult \u2013 vo\u0303i ei saa lugeja kirjapandust kohe mitte midagi aru. Mina kuulun esimeste sekka. Kasemaa varasemad raamatud, nt \"Vanapoiss\" ja \"Mees otsib naist\" on minu jaoks olnud suured lugemiselamused. Kasemaa tekstidest leiab teistsuguse voolavuse ja just seeto\u0303ttu muutubki alguses kohutavana tundunud mo\u0303te ema maja mahapo\u0303letamisest u\u0308hel hetkel ta\u0308iesti loogiliseks."}, {"text_idx": "#000020", "text": "U\u0308hes arvustuses nimetab Sveta Grigorjeva Kasemaad mo\u0303tte-motiivi-teema-kujundikurnajaks: tekstides on tohutult palju lihtlauseid, so\u0303na- ja mo\u0303ttekorduseid, mis vo\u0303ivad u\u0308hel hetkel hakata na\u0308rvidele ka\u0308ima.3 Tekst on la\u0308hedal ko\u0303nekeelele, vo\u0303o\u0303rso\u0303nu autor ei kasuta. Kasemaa mo\u0303ttelend vo\u0303ib viia su kes teab kuhu. Nii arutab \"Ema toa\" minategelane u\u0308hel hetkel selle u\u0308le, mis lausetega kindlustusinspektorile ko\u0303ige parem valetada oleks, kuid juba ja\u0308rgmisel hetkel ma\u0308rgib, et ku\u0308ll kanad on ikka kiired ja taibukad linnud. Tekst tundub u\u0308heaegselt nii segane ja nii loogiline. Kasemaa proosas on alati tugev annus poeesiat! Lugedes on lihtne unustada ku\u0308simus \"miks?\" ning selle hullumeelse fantaasiaga kaasa minna."}, {"text_idx": "#000024", "text": "Ma ei tea, kui autobiograafilised on Kasemaa lood, kuid see, kui halvasti Eesti inimesed tegelikult elavad, kui edukalt samas oma vaesust varjavad ja kui keeruline on vaesuse no\u0303iaringist va\u0308lja murda, on autorile kahtlemata su\u0308damela\u0308hedane teema ning nende inimeste hingeelu tunneb ta ha\u0308sti. Ja vo\u0303ib-olla ajabki vaesuse \"edukas\" peitmine autorit ko\u0303ige rohkem na\u0308rvi."}, {"text_idx": "#000025", "text": "Irooniaga pooleks vo\u0303iks ju mo\u0303elda, et kuna vaesust on nii palju, oleks lihtsam olla aus ja mitte proovida oma viletsat eluja\u0308rge varjata. U\u0308hes intervjuus on Kasemaa koguni o\u0308elnud, et tuleviku maailm vo\u0303iks olla vaene ja vaesus vo\u0303iks saada ideaaliks.6 Viletsuse varjamisega ei saavuta suures plaanis mitte midagi, pigem juhib see algpo\u0303hjustelt ta\u0308helepanu ko\u0303rvale."}, {"text_idx": "#000026", "text": "\"Gustav ei saa aru, kust rikkad eesti inimesed seda raha saavad, sest tema perekond, niipalju kui nad siin elus ka ei pu\u0308u\u0308a, ei saavuta midagi,\" kirjutab Kasemaa (lk 24). Vaesus kipub su\u0308nnitama vaesust."}, {"text_idx": "#000028", "text": "\"Ema toa\" minategelane on u\u0308hel hetkel oma vanemate peale vihane, et need ei ole elus varastanud, valetanud, pugenud, KGB heaks to\u0308o\u0308tanud \u2013 teinud mida iganes, et ka neil oleks ilus kodu ja helge tulevik. Ei. Tema vanemad on olnud lihtsad to\u0308o\u0308inimesed ja lihtne to\u0308o\u0308inimene ei saa kunagi rikkaks. Lihtne to\u0308o\u0308inimene saabki ainult tapeedi va\u0308lja vahetada. Ja ko\u0303ige hirmsam on see, kui tal kaob lootus. See toob endaga kaasa pettumuse mitte ainult iseendas, vaid ka oma riigis. Viha valitsejate vastu, raevu kapitalismi vastu, ma\u0308ssumeelsuse. Lootuse kaotanu muutub lihtsaks sihtma\u0308rgiks populistidele ja vo\u0303ib revolutsioonilises o\u0303hinas teha rumalaid otsuseid. Ha\u0308vitada ko\u0303ik, mis suure vaevaga on u\u0308les ehitatud. Na\u0308iteks panna ema maja po\u0303lema, sest muud varianti ei paista olevat."}, {"text_idx": "#000030", "text": "\"Me, lapsed, ei suudaks emale uut maja iial kinkida, aga u\u0308he tulekahju suudaksime ku\u0308ll talle juubeliks korraldada. Mo\u0303nusa meeldeja\u0308a\u0308va tulekahju. U\u0308leja\u0308a\u0308nu las maksab kindlustusselts kinni.\" (lk 63)"}, {"text_idx": "#000032", "text": "2 \"Suhteline vaesus on Eestis to\u0303usuteel. Enim koguvad vaesust eakad ja u\u0308ksikvanemad\" \u2014 Delfi, 08.11.2022."}, {"text_idx": "#000042", "text": "Andrus Kasemaa: kord viskasin ko\u0303ik ka\u0308sikirjad ahju ja arvasin, et ei kirjuta enam kunagi"}, {"text_idx": "#000046", "text": "Just Film toob ta\u0308navu vaatajate ette rekordilise arvu esilinastusi"}, {"text_idx": "#000058", "text": "Ekspertkomisjon na\u0308eb Estonia juurdeehitusele kolme vo\u0303imalikku varianti"}, {"text_idx": "#000066", "text": "Noored: digilahenduste u\u0308leku\u0308llus ei tee muuseumi a\u0308gedamaks"}]